ועדת הכלכלה, כנסת 18, פרוטוקול מספר 549, 2011-06-20 09:15

יצחק וקנין: בוקר טוב.

יצחק וקנין: אני פותח את ישיבת ועדת הכלכלה.

יצחק וקנין: יום שני, י"ח בסיוון התשע"א.

יצחק וקנין: על סדר היום הקמת ועדת משנה לתחבורה ציבורית בהתאם לסעיף 97 לתקנון הכנסת.

יצחק וקנין: הנושא הזה חשוב מאוד במיוחד היום.

יצחק וקנין: התקנון קובע שוועדת הכלכלה תבחר את היושב ראש בישיבה הזאת, ואם יהיו עוד חברים שיהיו מעוניינים להיות בוועדת המשנה אנחנו נשמח מאוד שהם ייכנסו לוועדה הזאת.

יצחק וקנין: אני שמשמש מחליף ליושב ראש אשמח להיות גם בוועדת המשנה.

לאה ורון: אתה מצביע על הקמת ועדת המשנה.

יצחק וקנין: כן, ודאי.

יצחק וקנין: היום אנחנו מקימים את ועדת המשנה.

יצחק וקנין: אני מקדם בברכה את ידידנו נחמן שי.

יצחק וקנין: אמרתי שאני לא מתחיל עד שאתה מגיע.

נחמן שי: אני מצטער על האיחור.

יצחק וקנין: זה בסדר, כרגע התחלנו.

יצחק וקנין: בכל אופן הודעתי על הקמת ועדת המשנה לתחבורה ציבורית.

יצחק וקנין: יש למישהו להגיד משהו על העניין לפני שמצביעים?

יצחק וקנין: אין.

יצחק וקנין: אני אצביע על הקמת ועדת המשנה, ואחר כך נבחר את היושב ראש לוועדה.

נחמן שי: מתי מברכים?

יצחק וקנין: אחרי שנסיים.

יצחק וקנין: מי בעד הקמת ועדת משנה לתחבורה בהתאם לסעיף 97כב לתקנון הכנסת?

יצחק וקנין: מי נגד?

יצחק וקנין: מי נמנע?

יצחק וקנין: הצבעה בעד הקמת ועדת המשנה לתחבורה ציבורית – רוב נגד – אין נמנעים – אין הקמת ועדת המשנה לתחבורה ציבורית אושרה.

יצחק וקנין: פה אחד הוחלט על הקמת הוועדה.

יצחק וקנין: לפי מה שהונחיתי, אני מציע שידידנו אייכלר יעמוד בראשות ועדת המשנה.

יצחק וקנין: גם את זה אני מביא להצבעה.

יצחק וקנין: מי בעד ח"כ אייכלר ליושב ראש הוועדה?

יצחק וקנין: מי נגד?

יצחק וקנין: מי נמנע?

יצחק וקנין: הצבעה בעד למנות את ח"כ ישראל אייכלר לראשות ועדת המשנה – רוב נגד – אין נמנעים – אין מינויו של ח"כ ישראל אייכלר לראשות ועדת המשנה אושר.

יצחק וקנין: חבר הכנסת אייכלר נבחר לראשות ועדת המשנה פה-אחד.

יצחק וקנין: אני מבין שידידנו דני דנון רוצה להיות חבר בוועדת המשנה.

דני דנון: כן.

יצחק וקנין: גם אני רוצה.

ישראל אייכלר: אני גם צריך להיבחר, נכון?

יצחק וקנין: לא, זאת הודעה לוועדה.

יצחק וקנין: נחמן, אתה גם רוצה להיות בוועדת המשנה?

נחמן שי: אני מוכן להיות בוועדת המשנה בשמחה.

נחמן שי: אני מקווה - -

יצחק וקנין: יהיה לך זמן.

נחמן שי: אני אשמח להצטרף כי העברנו הצעת חוק, יריב, שלי ואני בנושא של שילוט וכדומה.

נחמן שי: מצוקת התחבורה הציבורית הלוא היא גדולה.

נחמן שי: אני מציע שבינתיים נעלה על הרכבת הקלה של ירושלים שנוסעת יפה מאוד.

יצחק וקנין: יש בדיוק אחרי כן דיון על הרכבת הקלה.

לאה ורון: מה שאומר שאתה בטח נשאר לישיבת הוועדה הבאה שמתחילה ב-9:30, בהצעת חוק מסילות הברזל שמסדיר מסילות ברזל בכלל, אבל גם את הרכבת הקלה.

נחמן שי: אה, אוקיי.

יצחק וקנין: אני מברך את חבר הכנסת ישראל אייכלר ואת חברי הכנסת.

יצחק וקנין: הרבה הצלחה.

ישראל אייכלר: זאת לא משימה פשוטה עניין התחבורה הציבורית, זאת אחת הבעיות הקשות ביותר של האזרח הקטן שלא מגיעה לכותרת; ולא על דרמות גדולות של תאונה או משהו, אלא פשוט על זה שהוא מחכה 20 דקות בגשם או בחום, והוא בן אדם מבוגר, ואין לו שום כלים.

ישראל אייכלר: לכן הנושא של תחבורה ציבורית הוא מאוד חשוב, ונקווה בעזרת השם שנוכל לעזור לאנשים.

נחמן שי: לציבור רחב מאוד שזקוק לכך.

נחמן שי: אני לא אומר את זה כיוון שאני רואה פה שנוכחים נציגים של גורמים בתחום התחבורה, ואין לי להם טענות – אני בטוח שגם נתיבים פנויים וגם אמצעים מהירים וגם מחירים סבירים היו משנים את פני החיים בארץ הזאת.

נחמן שי: זה ברור.

לאה ורון: משרד התחבורה בחר חברה שהתפקיד שלה לפקח על התחבורה הציבורית.

לאה ורון: אני מציעה לאדוני אולי אפילו להתחיל את הישיבה הראשונה של ועדת המשנה בראשותך בנושא של דוחות של אותה חברה שמפקחת על התחבורה הציבורית, לעמוד מידית על הבעיות שמצוינים בדוחות ולראות מי יכול לשאת בפתרונות.

לאה ורון: אם אדוני מעוניין אנחנו כבר נתחיל לארגן את הישיבה הזאת.

ישראל אייכלר: כן, כן.

ישראל אייכלר: זה הדבר הראשון.

ישראל אייכלר: נשמע מהמפקחים מה קורה.

ישראל אייכלר: אני רוצה להודות ליושב ראש הוועדה הרב יצחק וקנין וליושב ראש הוועדה הקבוע כרמל שאמה-הכהן, ולמנהלת הוועדה הגברת לאה ורון, על האמון שניתן בי.

ישראל אייכלר: גם ליושב ראש הכנסת – אני מניח שגם הוא מעודכן.

ישראל אייכלר: בעיקר אני מקווה שנוכל לשתף פעולה גם עם אנשים שיושבים פה ואחרים למען האזרח הקטן שעומד בתחנה.

ישראל אייכלר: זאת המחשבה שיש לי על הנושא הזה.

לאה ורון: יישר כוח.

יצחק וקנין: הרבה הצלחה, ישראל.

יצחק וקנין: תודה, אני נועל את הישיבה.